
הכנסת העשרים
מושב שני
<פרוטוקול מס' 240>
מישיבת ועדת הכלכלה
יום רביעי, כ"ד באייר התשע"ו (01 ביוני 2016), שעה 10:20
<סדר היום:>
<תקנות הדואר (השירותים הכספיים - תנאי כשירות לנושא משרה בחברה ובחברה הבת), התשע"ה-2015.>
נכחו:

<חברי הוועדה:> 
איתן כבל – היו"ר
עבד אל חכים חאג' יחיא

אורי מקלב

<מוזמנים:> 
	ברוריה מנדלסון
	–
	סגנית היועצת המשפטית, משרד התקשורת

	אורן לביאן
	–
	מפקח על בנק הדואר, משרד התקשורת

	אלידור בליטנר
	–
	עוזרת ראשית ייעוץ וחקיקה, משרד המשפטים

	הרצל בר-מג
	–
	מ"מ מנכ"ל, חברת דואר ישראל

	פרלי שר
	–
	עו"ד, חברת דואר ישראל

	דורון ארבלי
	–
	מנכ"ל בנק הדואר

	יורם מימון
	–
	מנהל בנק הדואר

	רונה גל
	–
	עו"ד, עוזרת מנכ"ל בנק הדואר


לרשימת השדלנים שנכחו בדיון – ראו בקישור זה.

<ייעוץ משפטי:>
מרב תורג'מן
<מנהלת הוועדה:>
לאה ורון
<רישום פרלמנטרי:>
טלי רם
<תקנות הדואר (השירותים הכספיים - תנאי כשירות לנושא משרה בחברה ובחברה הבת), התשע"ה-2015>
<היו"ר איתן כבל:>
אנחנו מתחילים את הישיבה הבאה. השר לא חתם עדיין – שלחו לו את זה בדואר ים.
<ברוריה מנדלסון:>
אולי לא שילמו אפילו את השלושה שקלים, אז החזירו את זה.

<היו"ר איתן כבל:>
ברשותכם, אני פותח את הדיון. תקנות דואר (השירותים הכספיים – תנאי כשירות לנושא משרה בחברה ובחברה הבת). מישהו מוכן להסביר לי את המשפט הזה? 

<ברוריה מנדלסון:>
בהתאם לחוק יש סמכות לשר, באישור שר האוצר, לקבוע תנאי כשירות לנושא משרה בחברת הדואר, בחברת בנק הדואר. התקנות האלה נועדו לקבוע תנאי כשירות לחלק מנושאי המשרה בחברת בנק הדואר, ובתקופה מסוימת גם לנושאי משרה בחברת הדואר, עוד דקה נסביר באיזו תקופה.
את אישור הוועדה אנחנו צריכים בעצם לתקנה האחרונה.

<היו"ר איתן כבל:>
4(2), היא אומרת לי.

<אורן לביאן:>
4. 

<ברוריה מנדלסון:>
היא עכשיו 4(3) בנוסח החדש, עוד דקה ניכנס למספור, אבל את אישור הוועדה הפורמלי – הוועדה אומנם מסתכלת על כל התקנות כמכלול – אבל את האישור הפורמלי אנחנו צריכים לתקנה האחרונה, שעוסקת בסוג של פיקוח על חברת הדואר.
<לאה ורון:>
עורכת-הדין מנדלסון, אני רק רוצה לברר שנמצאים בחדר נציגים של משרד האוצר, כמו גם של רשות החברות הממשלתיות. 

<ברוריה מנדלסון:>
אני לא רואה אותם. 

<דורון ארבלי:>
הם לא נמצאים. 

<ברוריה מנדלסון:>
רשות החברות, אני יודעת בדרך. 

<לאה ורון:>
והנציגים של האוצר? 

<דורון ארבלי:>
אני הבנתי שהם ביקשו לדחות את הדיון הזה ולכן הם לא - - -
<היו"ר איתן כבל:>
כן, זה גם מה שאני הבנתי.

<דורון ארבלי:>
אני לא הדובר שלהם אבל ככה הבנתי. 

<לאה ורון:>
מי אתה? 

<דורון ארבלי:>
אני מנכ"ל בנק הדואר. 

<לאה ורון:>
סליחה, לא זיהיתי אותך. 

<דורון ארבלי:>
לא, את לא צריכה להתנצל. 

<היו"ר איתן כבל:>
הוא חדש, זה דיון שני שלו אצלנו. אני מכיר אותו ממקומות אחרים. 
<לאה ורון:>
הנציגה של רשות החברות – שאם אני לא טועה שמה יפעת – צלצלה בערך ארבע פעמים לברר אם הדיון נדחה או לא, והתשובה שהיא קיבלה, שלא. 

<דורון ארבלי:>
כי הם אמרו ששר האוצר כנראה - - -

<היו"ר איתן כבל:>
אני רוצה לשאול שאלה אחרת. כדי לקיים את הדיון הזה, הם חייבים להיות פה לדעתך?

<לאה ורון:>
בוודאי. הם צד לתקנות. בוודאי רשות החברות הממשלתיות. 

<היו"ר איתן כבל:>
אז למה ננהל את הדיון הזה?

<לאה ורון:>
אתה לא תנהל את הדיון בהיעדר הנציגים. 

<היו"ר איתן כבל:>
נכון, זה מה שאני אומר. אין לנו חתימה של שר.
<לאה ורון:>
לא. השר נענה לבקשה והסכים לחתום. המנכ"ל הודיע לי בטלפון שהם תומכים בתקנות. 

<ברוריה מנדלסון:>
אז הנוסח הזה מוסכם. 

<אורן לביאן:>
הנוסח הזה מוסכם על רשות החברות. 

<ברוריה מנדלסון:>
וגם על משרד האוצר, ורשות החברות בדרך. קיבלתי טלפון מאביטל שהיא בדרך. היא הייתה במשרד המשפטים, היא בדרך. 

הנוסח - סליחה, רק נדייק, לא הנוסח שפורסם באתר הוועדה, יש לנו נוסח אחר מאוחר יותר שגם ראתה אותו היועצת המשפטית של הוועדה – הוא נוסח מוסכם. 

<לאה ורון:>
אז אני מציעה לאדוני לעשות הפסקה של עשר דקות. אני מניחה שהסיבה שהם מאחרים לדיון זה משום שהיו ספקות אם הדיון יתקיים, לחדש את הדיון ב-10:30, ונראה מה יקרה, אולי תספיק לדון בתקנות. 
<היו"ר איתן כבל:>
למה שאני לא אדחה את זה?

<לאה ורון:>
אני אגיד לך למה, זה בדיוק מה שרציתי לומר לאדוני. על שולחן ועדת הכלכלה מצויים עשרות הצעות חוק ודברי חקיקת משנה. 

<היו"ר איתן כבל:>
אז כל זה ילך לסוף. 

<לאה ורון:>
מה שזה אומר, שהוועדה מבטלת את זמנה.
<היו"ר איתן כבל:>
את צודקת.

<לאה ורון:>
לכן, אני בשיניים מנסה איכשהו להוליך את העובדה שבמקום שהתקנות האלה, לא יהיה בהן דיון או יהיה בהן דיון וזה יתפוס זמן של תקנות של משרד אחר, אדוני ידון בתקנות עד השעה 11:00, מה שנשאר. אם אתה מוצא לנכון לבטל את זה תבטל את זה. זכותך, זאת החלטה שלך.

<היו"ר איתן כבל:>
לא, אני לא בא מהמקום של זכותי או לא זכותי.

<לאה ורון:>
אני יודעת שלא, אבל אני מנסה איכשהו להביא לסיום של נושאים שמגיעים לשולחן הוועדה. 

<ברוריה מנדלסון:>
למה הם חשבו שזה התבטל? 50 פעם אמרנו להם שזה לא התבטל. כי הם רצו שזה יתבטל, אבל זה לא התבטל. 

<קריאה:>
הם כל הזמן חשבו שהנוסח שפורסם באתר זה הנוסח. 

<ברוריה מנדלסון:>
הם יודעים שלא. הם יודעים טוב מאוד, הם גם קיבלו את הנוסח והנוסח מוסכם על כולם ועבר לכולם.

<אורן לביאן:>
הם שאלו. עשינו עם רשות החברות ימים ולילות. זה עבר למשרד המשפטים. 

<קריאות:>
- - -

<לאה ורון:>
אם היית אומרת לי שגורמי חוץ, יש להם מה להגיד על זה – מה שלא – הם כן בקשר איתם והם כן מודעים.

<אורן לביאן:>
עם רשות החברות? הנוסח מוכר וידוע ומוסכם על רשות החברות. 

<לאה ורון:>
כשמשנים סמכויות של מפקח, יש לציבור מה לומר? הציבור צריך לתרום את תרומתו לשינוי הסמכויות של המפקח? 

<ברוריה מנדלסון:>
זה לא רלוונטי לאף גורם - - 

<לאה ורון:>
זה לא רלוונטי, בוודאי שלא.

<ברוריה מנדלסון:>

- - חוץ מחברת הדואר ובנק הדואר. אין אף גורם במשק שזה רלוונטי לגביו. 

<דורון ארבלי:>
אם יורשה לי להעיר כמה דברים. אני לא נכנס לפינה עם משרד האוצר ורשות החברות, אני רק רוצה לומר לחברי הוועדה וליושב-ראש הוועדה שמדובר פה בתקנות או בפיקוח שאין על חברות ממשלתיות אחרות, רק ספציפית על חברת בנק הדואר.
<היו"ר איתן כבל:>
ולמה?
<דורון ארבלי:>
זה משרד התקשורת כבר יסביר. אלה הוראות אחרות ושונות מכל ההוראות על כל החברות הממשלתיות. 

<היו"ר איתן כבל:>
אתם בעדן? אתם תומכים בהן או שזה נכפה עליכם?

<דורון ארבלי:>
אני הייתי מעדיף שנראה. הרי אתה זוכר את הדיון הקודם, אדוני, ויש בסביבות ספטמבר-אוקטובר דד ליין לחברת הבת. חברת הבת צריכה לקום, לפי ההתחייבות שהייתה פה בוועדה הקודמת. אז אני לא כל כך מבין את המהירות בתקנות כי אם זה עוד ארבעה חודשים, כבר יש חברה חדשה, אז בואו נדון בכול יחד.

<אורן לביאן:>
אנחנו נסביר. אני אסביר.

<היו"ר איתן כבל:>
בבקשה, דורון. 

<דורון ארבלי:>
אבל לעצם העניין, כשאני עובר על התקנות אחת לאחת, אין לי שום הערה מהותית, למעט הערה אחת. אם אדוני ירצה ניכנס לזה כבר עכשיו, להערה הספציפית, אבל היא לא מהותית בכלל. 
<אורן לביאן:>
אפשר לענות, להסביר?

<היו"ר איתן כבל:>
כן.

<אורן לביאן:>
בנק הדואר הוא גוף פיננסי. כגוף פיננסי הוא מחזיק בכספי ציבור. כמקובל בכל הגופים הפיננסיים, בין אם חברות ממשלתיות ובין אם לא, מוטלות חובות תנאי כשירות על נושאי משרה. ככה על הבנקים המסחריים יש חובות הרבה יותר גבוהות מהתקנות פה, וככה יש על כל הגופים שמפוקחים על-ידי אגף שוק ההון. לכן, אנחנו חושבים שזה נכון שיהיו תנאי כשירות על גוף שמחזיק כספי ציבור.

<היו"ר איתן כבל:>
אני לא מתווכח אתך. אני חושב שכן, אבל אני סבור שזה מסוג הדברים שצריך להיות מובא – אני אגיד לך, אני הקשבתי לדורון, ודורון זה אדם שמוערך על-ידי, הוא לא הגיע לתפקיד שלו רק ככה והוא לא נתפס כמי שמחפש להקל בתנאי כשירות כאלה ואחרים. 

ואני שומע אותו והוא אומר בשפה עדינה, מכובדת, שדעתו – אם אני מפרשן אותו בחייו – שדעתו לא בדיוק נוחה מהתהליך.
<ברוריה מנדלסון:>
למה? לא הבנו. זה מה שהוא חושב?

<היו"ר איתן כבל:>
אני מודיע לגברתי שאת יכולה לשאול אותו כמה שאת רוצה, הוא לא יענה לך כלום. הוא אמר בצורה מכובדת – יש לי רק הערת אחת, אבל אני, איך אומרים, למרות הירידה בשמיעה שלי, יש לי הבנה מה שנקרא בגוף הסרט. והבנתי מתוך הדברים שלו שהוא - - -

<עבד אל חכים חאג' יחיא (הרשימה המשותפת):>
אתה קורא גם תרגום, לא רק תמונות.

<היו"ר איתן כבל:>
כן. כל התהליך עצמו, האמת, מבחינתי הוא די מביך כי אני מתעסק בו מאתמול – שר חתם, הוא לא ראה, משרד האוצר – למרות שאתם אומרים לי, וגם השר, מנהלת הוועדה, באמת, זה לא תפקידה בכל הכבוד. האמת, אנחנו עושים את זה כבר לא בגללכם. בגללנו, בגלל הזמן שמושחת לשווא מבחינתנו. 

אני לא מקבל את זה, גברתי. זה מביך בכלל שאני יושב ככה בתוך דיון, ונכון ששעה נשרפה לנו, אבל אני לא מוכן להמשיך כך. 

הישיבה נעולה.

<הישיבה ננעלה בשעה 10:30.>
[image: image1.png]